Document ID: /fineweb-2-swissfilter-quality_10-filterrobots/filtered/01308.jsonl.gz/956

Lajme
Zëvendësimi i Shaqirit hap debat në Zvicër
Vendimi për ta zëvendësuar Shaqirin nuk ka kaluar pa debat në Zvicër. Shaqiri është yll i helvetikëve dhe vlerësohet lojtari që do të mund ta bënte dallimin
Ndonëse nuk ishte në ditën më të mirë, Xherdan Shaqiri sërish ishte vendimtar te Zvicra. Ai harkoi nga këndi, ndërsa Breel Embolo shënoi për 1:0 për Zvicrën në ndeshjen e së shtunës ndaj Uellsit, në “Euro 2020”.
Por Shaqiri u zëvendësua në minutën e 66-të nga selektori Vladimir Petkoviq. Në vend të tij hyri Denis Zakaria. Uellsi ndërkohë rriti presionin dhe barazoi shifrat në 1:1. Gola të tjerë nuk pati, ndonëse në fund Zvicra lëshoi disa raste.
Por vendimi për ta zëvendësuar Shaqirin nuk ka kaluar pa debat në Zvicër. Shaqiri është yll i helvetikëve dhe vlerësohet lojtari që do të mund ta bënte dallimin.
Petkoviqi e ka arsyetuar vendimin me çështje taktike.
“Kam dashur të kemi më shumë kontroll në qendër dhe të sulmojmë më lart me Zakarian dhe Freulerin”, ka thënë Petkoviqi.
“Blick” ka vlerësuar se në fushë ka ndodhur e kundërta. Zvicra është kthyer në fushën e saj, ka qëndruar pasive dhe ka pranuar golin nëntë minuta pas largimit të Shaqirit.
Shaqiri natyrisht pritet të luajë ndaj Italisë të mërkurën. Petkoviqi ka shtuar se e ka zëvendësuar Shaqirin për ta mbrojtur atë.
“Na duhet Shaqiri për ndeshjen e ardhshme”, ka thënë ai.
Komentatori televiziv, Sascha Ruefer, ka kritikuar ashpër Petkoviqin për zëvendësimin e Shaqirit. Por Andreas Boeni, zëvendësredaktori i sportit në “blick.ch”, ka thënë se është e vështirë të thuhet nëse vendimi ishte i gabuar.
“Natyrisht Shaqiri ndihmon me kontrollimin e topit. Por duhet të thuhet me sinqeritet që Shaqiri ishte dëshpërues. Thjesht nuk ishte paraqitje mjaftueshëm e mirë e tij”, ka shkruar gazetari zviceran.
Një është e qartë, që Shaqiri është shumë i rëndësishëm për Zvicrën. Edhe kur luan, edhe kur nuk luan mirë për Zvicrën, ai bëhet çështje.
LAJME INTERESANTE NGA INTERNETI
E-Diaspora
-
Ankesa nga diaspora për gjobat që aplikohen për vonesat në regjistrimin e fëmijëve Fahredin Bunjaku, bashkatdhëtar në Zvicër, është ankuar për gjobat që po aplikohen në Kosovë për shkak...
-
Piktura në galeri dhe “Da Vinci me IPad”
-
KQZ refuzon 87 aplikacione nga diaspora, aprovon 1208
-
9-vjeçarja që jeton në Gjermani i jep mbi 1 mijë euro që i kurseu për bamirësi në Kosovë
-
Kurti për diasporën: Kosova më nuk u sheh vetëm si dërgues parash, por edhe si burim i dijes
Jeta në Zvicër
-
Bie prodhimi i mjaltit në Zvicër Pranvera e shkurtër dhe vera e lagësht do të thotë që bletët zvicerane kanë prodhuar dhjetë...
-
BAG: 791 infeksione të reja në Zvicër
-
Intervistë
Masserey: Zvicra është mbi mesataren e BE-së, sa i përket vaksinimit
-
Mali i Zi ashpërson masat kundër koronavirusit
-
Si të kompensoheni nëse nuk ju vjen treni në Zvicër?